गोरखपुर. दैनिकभास्कर.कॉम पर लगातार रेलवे के तत्काल के टिकट की कालाबाजारी के चलते यात्रियों द्वारा अपनी जान जोखिम में डालने की खबर दिखाने के बाद, एनई रेलवे प्रशासन आखिरकार जागा। मंगलवार शाम से ही अधिकारियों ने शहर के विभिन्न रिजर्वेशन सेंटर्स का दौरा करना शुरू कर दिया था। लखनऊ डिवीज़न के एडीआरएम के दौरे में इस बात का सनसनीखेज खुलासा हुआ कि ड्यूटी पर लगे आरपीएफ के कांस्टेबल तत्काल के टिकट दलालों को मदद पहुंचा रहे हैं।
इससे पहले मंगलवार की दोपहर एनई रेलवे के चीफ कमर्शियल मैनेजर अरविन्द कुमार और सीपीआरओ आलोक कुमार सिंह ने तत्काल टिकट के लिए लगने वाली खबर की तस्वीरों और रिजर्वेशन सेंटर के सीसीटीवी फुटेज को देखा। उन्होने इन तस्वीरों के जरिये दलालों और दलालों की मदद करने वाले जीआरपी और आरपीएफ के कांस्टेबल्स की पहचान भी की।
बुधवार की सुबह लखनऊ डिवीज़न के एडीआरएम एमके अग्रवाल और सीनियर डीसीएम राधेश्याम ने अपनी टीम के साथ गोरखपुर शहर के डोमिनगढ़ रेलवे स्टेशन पर अचानक निरिक्षण किया। इसका नतीजा यह रहा है कि दलालों और आरपीएफ के बीच चल रही सांठगाँठ सामने आ गयी। डोमिनगढ़ रेलवे स्टेशन के रिजर्वेशन काउंटर पर खड़े लोगों ने अधिकारियों को देखते ही घेर लिया और अपना- अपना दर्द बयां करने लगे।
तस्वीरों के जरिए पढ़िए लोगों का दर्द...
hin_Deva hin_Deva hin_Deva hin_Deva